OpenLLM-France/wikimedia huggingface dataset:
# Sòl pelvià

El sòl pelvià o diafragma pelvià es compon de fibres musculars de l'elevador de l'anus, múscul coccigi i teixit connectiu associat que abasta la zona inferior de la pelvis. El diafragma pelvià és una partició muscular formada pels elevadors anal i coccigeal, amb els quals es pot incloure la fàscia pelviana parietal en els seus aspectes superior i inferior. El sòl pelvià separa la cavitat pelviana per sobre de la regió perineal (inclòs el perineu) per sota. Per tal d'adaptar-se al canal de part, la cavitat pelviana d'una femella és més gran que la d'un mascle, el sòl pelvià tendeix a considerar-se part de l'anatomia femenina, però els mascles tenen un sòl pelvià equivalent.

## Funció

Proporciona suport a les visceres pèlviques, per exemple, la bufeta urinària, els intestins, l'úter (en les dones), i per mantenir la continència com a part dels esfínters urinaris i anals.

## Vegeu també

* Fisioteràpia del sòl pelvià
* Prolapse genital femení

## Referències

* ↑ Katya Carrillo, G.; Antonella Sanguineti, M. «Anatomía del piso pélvico» (en castellà). Revista Médica Clínica Las Condes, 24, 2, 01-03-2013, pàg. 185–189. DOI: 10.1016/S0716-8640(13)70148-2. ISSN: 0716-8640.
# Joan Bartual Moret

Joan Bartual Moret (València, 24 de juny de 1863 - 11 de gener de 1940) va ser un científic valencià, en el camp de l'anatomia i la histologia. Cursà estudis de medicina a la seua ciutat natal. Posteriorment, marxà a Montpeller i Nàpols per estudiar anatomia i histologia. De nou a València, col·labora amb Cajal en treballs de neurohistologia. El 1888 obté la càtedra d'histologia i anatomia patològica a la Universitat de Sevilla. Uns mesos després, canvia la seua plaça amb Gil Saltor Lavall i entra com catedràtic a la Universitat de València el 1889, organisme del qual hi seria professor. Més tard, es va dedicar al camp de l'otorrinolaringologia. Va ser degà a València entre 1924 i 1929, mentre que a l'any següent passa a ser degà honorari. Entre 1924 i 1926 és president de la Reial Acadèmia de Medicina i Cirurgia de València.

## Enllaços externs

* Biografia a la UV
# Lóknia (Bélgorod)

* Per a altres significats, vegeu «Lóknia».
Lóknia - Локня (rus) - és un poble de l'óblast de Bélgorod, a Rússia. El 2010 tenia 105 habitants. Pertany al districte (raion) de Stroítel.

## Referències

* ↑ «История села Бутово | Бутовское сельское поселение». www.admbutovo.ru. Arxivat de l'original el 2019-01-11. [Consulta: 10 gener 2019].
* ↑ «Историческая справка, Бутово — Энциклопедия Яковлевского района» (en rus). Arxivat de l'original el 2019-01-11. [Consulta: 10 gener 2019].
# Brandenburgisches Staatsorchester Frankfurt

La Brandenburgisches Staatsorchester Frankfurt és l'orquestra simfònica de Brandenburg i es troba a la ciutat de Frankfurt de l'Oder, a Alemanya. Des de 2007 és dirigida per Howard Griffiths.

## Història

Va ser fundada el 1842 i la seva primera aparició en públic va ser l'1 de novembre del mateix any al Frankfurter Stadttheater (dissenyat per Karl Friedrich Schinkel i construït per Emil Flaminius). El 1871 es va fundar el Philharmonischer Verein, que organitzava tres concerts a l'any i concerts corals a la Singakademie, abans de dissoldre's el 1895.
El teatre va ser destruït durant la Segona Guerra Mundial i l'orquestra va ser traslladada al Musiklandheim, construït entre 1928 i 1929 per Otto Bartning; el 1952 es va canviar el nom a Kleist-Theatre. Alguns músics del teatre van fundar el Frankfurter Kulturorchester el 1953, que va canviar el nom de Philharmonische Orchestre Frankfurt el 1971. L'orquestra va fer la seva primera aparició al Choriner Musiksommer el 1973.

## Llista de líders

* 1971–1982 Wolfgang Bothe
* 1982–1986 Heinz Struve
* 1986–1989 Andreas Wilhelm
* 1990–2000 Nikos Athineos
* 2001–2007 Heribert Beissel
* 2007–present Howard Griffiths

## Enllaços externs

* Staatsorchester - Web oficial
# Unitat de longitud

Una unitat de longitud és una manera de mesurar longituds o distàncies.
La longitud és una magnitud creada per a mesurar la distància entre dos punts. Les unitats per mesurar la longitud són:

## Sistema Internacional d'Unitats (SI)

El metre és una unitat bàsica del Sistema Internacional d'Unitats
Múltiples del metre:
* yottàmetre (Ym): 10$^{24}$ metres
* zettàmetre (Zm): 10$^{21}$ metres
* exàmetre (Em): 10$^{18}$ metres
* petàmetre (Pm): 10$^{15}$ metres
* teràmetre (Tm): 10$^{12}$ metres
* gigàmetre (Gm): 10⁹ metres
* megàmetre (Mm): 10⁶ metres
* miriàmetre (Mam): 10$^4$ metres (unitat obsoleta)
* quilòmetre (km): 10$^3$ metres
* hectòmetre (hm): 10² metres
* decàmetre (dam): 10¹ metres
Submúltiples del metre:
* decímetre (dm): 10$^{-1}$ metres
* centímetre (cm): 10$^{-2}$ metres
* mil·límetre (mm): 10$^{-3}$ metres
* micrómetre (µm): 10$^{-6}$ metres
* nanòmetre (nm): 10$^{-9}$ metres
* picòmetre (pm): 10$^{-12}$ metres
* femtòmetre o fermi (fm): 10$^{-15}$ metres
* attòmetre (am): 10$^{-18}$ metres
* zeptòmetre (zm): 10$^{-21}$ metres
* yoctòmetre (ym): 10$^{-24}$ metres

## Sistema anglès de mesura

| 1 llegua | 3 milles | 24 furlong | 240 cadenes | 960 rods | 5280 iardes | 15 840 peus | 190 080 posades | 1,9008x10$^8$ mils |
| 1 milla | 8 furlongs | 80 cadenes | 320 rods | 1 760 yardes | 5 280 peus | 63 360 polzades | 6,336x10$^7$ mils | 1,609344 km |
| 1 furlong (estadi) | 10 cadenes | 40 rods | 220 yardes | 660 peus | 7 920 polzades | 7,92x10⁶ mils | 201,168 m |
| 1 cadena | 4 rods | 22 iardes | 66 peus | 792 polzades | 792 000 miles | 20,1168 m |
| 1 rod (vara) | 5.5 yardes | 16,5 peus | 198 polzades | 198 000 mils | 5,0292 m |
| 1 iarda | 3 peus | 36 polzades | 36 000 mils | 0,9144 m |
| 1 peu | 12 polzades | 12 000 mils | 30,48 cm |
| 1 polzada | 1 000 mils | 2,54 cm |
| 1 mil | 0.0254 mm |

## Altres unitats de longitud

* àngstrom (b): unitat que s'utilitzava per a mesurar radis atòmics.
* any llum (el): unitat usada en astronomia.
* cana o canya: la primera unitat unificada a Akkad; antiga unitat de la Corona d'Aragó.
* colze o colzada: unitat antiga.
* llegua: unitat anglosaxona.
* metre (m): unitat base del SI. S'han de considerar tots els seus múltiples, com el centímetre o el quilòmetre.
* micra (µ): 1 micròmetre (en unitats del SI).
* milla: unitat anglosaxona (1,6 km).
* parsec (pc): unitat usada en astronomia.
* iarda (yd): unitat anglosaxona (0.9144 m)
* peu ('): unitat anglosaxona (30,5 cm)
* polzada ("): unitat anglosaxona (2,54 cm).
* unitat astronòmica (UA): unitat usada per a mesurar distàncies en el sistema solar.

## Algunes equivalències

* 1 estadi =185,2 metres
* 1 estadal =3,34 metres
* 1 cana o canya =8 pams, 6 peus o 2 passos, que són: 1m 55,5cm.
* 1 vara = 0,7 metres
* 1 polzada = 0,0254 metres
* 1 peu = 0,3048 metres
* 1 milla terrestre = 1.609 metres
* 1 milla nàutica = 1.853 metres
# Can Mir (Vidreres)

Can Mir és una casa de Vidreres (Selva) inclosa a l'Inventari del Patrimoni Arquitectònic de Catalunya.

## Descripció

Edifici entre mitgeres de dues plantes i coberta de dues aigües a façana. Els emmarcaments de les obertures són tots de pedra i la façana és de pedra vista. De les dues finestres del primer pis destaquen les motllures dels ampits i de la porta i la finestra de la planta baixa destaca la porta de fusta i la llinda inscrita amb la data 1805 i el nom "ANDrEU SAGrEra".

## Història

En un roc de la paret, a l'altura del primer pis, a tocar d'una de les finestres, hi ha inscrita la data de 1783. Actualment és una segona residència. Durant el segle XX es va treure l'arrebossat.

## Referències

* 1 2 «Can Mir». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 28 juliol 2018].
# Sévigné

Sévigné és una pel·lícula catalana dirigida per Marta Balletbò-Coll, estrenada l'any 2004.

## Argument

Júlia Berkowitz (Anna Azcona) és una prestigiosa directora teatral establerta a Barcelona. La seva vida pren un gir inesperat quan decideix posar en escena una obra sobre Madame de Sévigné, comtessa parisenca coneguda per les seves Cartes a la filla. Júlia haurà de triar entre el seu marit —un respectat i influent crític teatral—, el seu amant— l'atractiu programador del Teatre Públic— i començar una nova vida amb la imprevisible autora de la obra sobre Madame de Sévigné.

## Repartiment

* Anna Azcona
* Marta Balletbò-Coll
* Josep Maria Pou
* Eduard Farelo
* Carme Elías
* Francesca Piñón
* Montserrat Gausachs
* Leslie Charles
* Mercè Martínez
* Sergi Schaaff

## Rebuda

* "Absorbent (...) Hàbil, brillant per moments i amb una escriptura personal i intel·ligent."

## Guardons
### Premis

* Premis Barcelona 2006. Millor Actor, per Josep Maria Pou
* Premis Butaca de 2005 a la millor pel·lícula catalana per Marta Balletbò-Coll
* Premis Butaca de 2005 al millor actor català de cinema per Josep Maria Pou
* Premis Butaca de 2005 a la millor actriu catalana de cinema per Anna Azcona
* Premi del Públic a la millor pel·lícula al Festival Internacional de Cinema Lèsbic i Feminista de París de 2006

### Nominacions

* Premis Barcelona: Millor actriu per Anna Azcona, millor guió per Marta Balletbò-Coll, millor fotografia per Elisabeth Prandi, millor muntatge per Ignacio Pérez de Olaguer-Córdoba
* Premis Butaca de 2005 a la millor actriu catalana de cinema per Marta Balletbò-Coll

## Referències

* ↑ «Sevigné». De Cine21.
* ↑ Torreiro, M «Sevigné». El País.
* ↑ Palmarès del Festival Internacional de Cinema Lèsbic i Feminista de París de 2006 (francès) (anglès)
# Jewett (Texas)

Jewett és una població dels Estats Units a l'estat de Texas. Segons el cens del 2000 tenia 861 habitants.

## Demografia

Segons el cens del 2000, Jewett tenia 861 habitants, 333 habitatges, i 223 famílies. La densitat de població era de 161,4 habitants/km².
Dels 333 habitatges en un 38,1% hi vivien nens de menys de 18 anys, en un 47,1% hi vivien parelles casades, en un 14,4% dones solteres, i en un 33% no eren unitats familiars. En el 30% dels habitatges hi vivien persones soles el 14,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,59 i el nombre mitjà de persones que vivien en cada família era de 3,22.
Per edats la població es repartia de la següent manera: un 31,6% tenia menys de 18 anys, un 10,1% entre 18 i 24, un 27,4% entre 25 i 44, un 18,7% de 45 a 60 i un 12,2% 65 anys o més.
L'edat mediana era de 31 anys. Per cada 100 dones de 18 o més anys hi havia 87,6 homes.
La renda mediana per habitatge era de 26.250 $ i la renda mediana per família de 33.500 $. Els homes tenien una renda mediana de 31.667 $ mentre que les dones 20.347 $. La renda per capita de la població era de 17.469 $. Aproximadament el 21,4% de les famílies i el 26,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Jewett». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Jewett». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Línia 10

«Línia 10» té aquests significats:
# Llista de metges romans

A continuació es presenta una llista dels metges romans més destacats de l'època clàssica.

## A

* Abascantus
* Aetius Sicamius
* Sext Juli Africà
* Albuci
* Antisti (metge)
* Antoni l'herbolari
* Arrunti (metge)
* Artemidor Corneli
* Atimet Arquiatre
* Marc Artori
* Àtal (metge)
* Publi Atti Atimet
* Tit Aufidi (metge)
* Aureli
* Celi Aurelià
* Juli Ausoni
* Avitià
* Azànites

## C

* Caleptà
* Cameli
* Capitó (metge)
* Celi Aurelià
* Cir (metge)
* Cleantes (metge)
* Crines

## D

* Dionís (cirurgià)
* Dionís (segle II)
* Dionís (segle v)
* Disari

## E

* Elià Mecci
* Emilià (metge)
* Eros (metge)
* Quint Estertini
* Eugenià

## G

* Eli Gal (escriptor)
* Marc Gal
* Gòrgies (metge)

## H

* Helè (veterinari)

## I

* Ificià

## L

* Litori
* Escriboni Llarg

## M

* Marcel el Físic
* Marcià (metge)
* Marí (metge)
* Tiberi Claudi Quirina Menècrates

## P

* Pacci Antíoc
* Petroni (metge)
* Sext Plàcit
* Publi (metge)

## Q

* Quint (metge)

## R

* Rubri (metge)

## S

* Sal·lusti Dionisi
* Siburi

## T

* Tal·leleu d'Eges
* Teodor (metge segle V)
* Terenci Valent
* Tiberi (veterinari)

## V

* Vecti Valent
* Vindicià
# Bretz

Bretz (francès Bretx) és un municipi occità de Gascunya, en el departament del Tarn i Garona, a la regió d'Occitània.

## Referències

* ↑ Toponímia occitana
# Unitat de gestió de memòria

Una unitat de gestió de memòria també coneguda per les inicials angleses MMU (Memory Management Unit) és un component de maquinari encarregat de gestionar l'accés a la memòria des de la CPU. Les serves funcions són:
* Traducció d'adreces virtuals en adreces físiques (gestió de la memòria virtual).
* Protecció de la memòria
* Control de la cache de la CPU
* Altres

## Com funciona

El següent esquema ens mostra el procés que segueix una CPU per obtenir les adreces físiques de memòria a partir de les adreces de memòria virtual:
Les unitats de gestió de memòria modernes divideixen l'espai virtual de memòria en pàgines de mida fixa (normalment de l'ordre de pocs kylobytes).

## Referències

* ↑ says, David. «Apunts de Sistemes Operatius | eurion.net» (en anglès). Arxivat de l'original el 2019-03-23. [Consulta: 23 març 2019].

## Vegeu també

* Gestió de la memòria
* Memòria Virtual
# Mendosoma lineatum

Mendosoma lineatum és una espècie de peix pertanyent a la família dels làtrids i l'única del gènere Mendosoma.

## Descripció

* Pot arribar a fer 40 cm de llargària màxima.
* És de color verd oliva fosc al dors, pàl·lid als flancs i platejat al ventre. El dors i els flancs són ratllats longitudinalment amb línies verdes i petits punts de color blau.
* 22-25 espines i 23-27 radis tous a l'aleta dorsal i 3 espines i 17-21 radis tous a l'anal.
* 42-46 vèrtebres.

## Depredadors

A Santa Helena és depredat per Thyrsites atun i pingüins.

## Hàbitat

És un peix marí, demersal i de clima temperat que viu entre 0-20 m de fondària. Els joves són probablement pelàgics.

## Distribució geogràfica

Es troba a l'illa Amsterdam, Austràlia, Xile, Nova Zelanda, Santa Helena i l'illa de Sant Pau.

## Observacions

És inofensiu per als humans.

## Referències

* ↑ Catalogue of Life (anglès)
* ↑ The Taxonomicon (anglès)
* 1 2 3 FishBase (anglès)
* ↑ Paulin, C. i C. Roberts, 1992. The rockpool fishes of New Zealand (Te ika aaria o Aotearoa). Museum of New Zealand (Te Papa Tongarewa). 177 p.
* ↑ FishBase (anglès)
* ↑ Gon, O. i P.C. Heemstra, 1987. Mendosoma lineatum (Guichenot, 1848), first record in the Atlantic Ocean, with a re-evaluation of the taxonomic status of other species of the genus Mendosoma (Pisces, Latridae). Cybium,11(2):183-193.
* ↑ Paulin, C. i C. Roberts, 1992.
* ↑ Hoese, D.F., D.J. Bray, J.R. Paxton i G.R. Allen, 2006. Fishes. A Beasley, O.L. i A. Wells (eds.) Zoological Catalogue of Australia. Volum 35. ABRS & CSIRO Publishing: Australia Part 1, pp. xxiv 1-670; Part 2, pp. xxi 671-1472; Part 3, pp. xxi 1473-2178.
* ↑ Pequeño, G., 1989. Peces de Chile. Lista sistemática revisada y comentada. Rev. Biol. Mar., Valparaíso 24(2):1-132.
* ↑ Tony Ayling & Geoffrey Cox, Collins Guide to the Sea Fishes of New Zealand, (William Collins Publishers Ltd, Auckland, Nova Zelanda, 1982). ISBN 0-00-216987-8.
* ↑ Roberts, C.D., 1991. Fishes of the Chatham Islands, New Zealand: a trawl survey and summary of the ichthyofauna. N.Z. J. Mar. Freshwat. Res. 25(1):1-19.
* ↑ Paulin, C., A. Stewart, C. Roberts i P. McMillan, 1989. New Zealand fish: a complete guide. National Museum of New Zealand Miscellaneous Series Núm. 19. xiv+279 p.
* ↑ Francis, M.P., 1996. Geographic distribution of marine reef fishes in the New Zealand region. N.Z. J. Mar. Freshwat. Res. 30:35-55.
* ↑ FishBase (anglès)

## Bibliografia

* Anònim, 2000. Base de dades de la col·lecció de peixos del J.L.B. Smith Institute of Ichthyology, Grahamstown, Sud-àfrica. J.L.B. Smith Institute of Ichthyology, Grahamstown, Sud-àfrica.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Can Miralles (Girona)

Can Miralles és una obra de Girona inclosa a l'Inventari del Patrimoni Arquitectònic de Catalunya.

## Descripció

És un edifici de planta rectangular, amb planta baixa i dos pisos, coberta a quatre aigües i amb el carener paral·lel a la façana principal. La composició d'obertures és simètrica, agrupant-les verticalment. A la façana principal hi ha tres portes a la planta baixa i sis finestres. Totes són de llinda planera de pedra, de la que sobresurt la porta d'entrada amb inscripció JC 1710. A la resta de façanes hi ha algunes obertures. La façana posterior està en mal estat degut a la invasió d'heures.
Cal esmentar la torre pseudomodernista de l'aigua, d'obra vista, situada a l'entrada.

## Història

La llinda està datada amb l'any 1710.
Sembla que l'actual edificació és assentada sobre una altra de més antiga i que les restes serviren per bastir altres edificis d'arreu (llinda de la rectoria amb l'escut de la família, tres miralls, i data de 1587, símbol a la casa del carrer Bellmirall -1593-). A la Seu gironina hi ha tombes de canonges de la família, al claustre: Francesc Miralles (1467), Miquel Miralles (1592) i Francesc Miralles (1664).

## Referències

* 1 2 3 4 «Can Miralles». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 setembre 2016].
# Jewell

Jewell és una població dels Estats Units a l'estat de Kansas. Segons el cens del 2000 tenia 483 habitants.

## Demografia

Segons el cens del 2000, Jewell tenia 483 habitants, 224 habitatges, i 133 famílies. La densitat de població era de 433,7 habitants/km².
Dels 224 habitatges en un 25% hi vivien nens de menys de 18 anys, en un 48,7% hi vivien parelles casades, en un 8% dones solteres, i en un 40,6% no eren unitats familiars. En el 35,3% dels habitatges hi vivien persones soles el 21,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,16 i el nombre mitjà de persones que vivien en cada família era de 2,8.
Per edats la població es repartia de la següent manera: un 24,2% tenia menys de 18 anys, un 5,8% entre 18 i 24, un 22,6% entre 25 i 44, un 21,1% de 45 a 60 i un 26,3% 65 anys o més.
L'edat mediana era de 43 anys. Per cada 100 dones de 18 o més anys hi havia 88,7 homes.
La renda mediana per habitatge era de 28.750 $ i la renda mediana per família de 34.063 $. Els homes tenien una renda mediana de 28.125 $ mentre que les dones 16.528 $. La renda per capita de la població era de 15.713 $. Entorn del 13% de les famílies i el 18% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Jewell». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Jewell». American Fact Finder. Oficina del Cens dels Estats Units, 12-01-2010.
# Luesma Vega

Luesma & Vega és un estudi de disseny especialitzat en vidre fundat per Ester Luesma Maymó (1965) i Xavier Vega Ortega(1968). L'any 2000 s'instal·len dins d'una església del Poble Espanyol a la ciutat de Barcelona. El taller conté una exposició d'objectes i art en vidre.
Es podria dir que l'any 2010 inicien una nova etapa especialitzada en el disseny de vaixelles per restaurants d'avantguarda.
L'any 2003 entren en contacte amb el restaurant el Bulli i començarà una col·laboració que durarà fins al tancament del restaurant l'any 2011. Aquesta experiència els especialitza en el disseny i desenvolupament de vaixelles per alta gastronomía que els convertirà en una referència apareixent el l'exposició "Tapas, Spanish design for food" curada per Juli Capella i guanyant el Premio Nacional de Artesanía en la categoría Producte l'any 2011.
Altres col·laboracions que han fet, és en "El Somni", una creació multi sensorial amb base gastronòmica elaborada pels germans Joan, Josep i Jordi Roca, propietaris del restaurant El Celler de Can Roca, a Girona. L'objectiu del projecte va ser crear una experiència culinària que englobés tots els sentits, mitjançant la conjugació de la gastronomia amb l'art, la música, la poesia i els mitjans audiovisuals. Luesma & Vega aporten els seus dissenys de vaixella especials per aquesta òpera gastronòmica.

## Referències

* ↑ «Luesma & Vega» (en anglés). [Consulta: 18 març 2014].
* ↑ http://www.elsomni.cat/col_laborador/luesma-vega/
* ↑ Imedio, Ferran «Vajilla tecnoemocional». Gourmet's El Periodico, 08-02-2014, pàg. 1.
* ↑ «Tapas, Spanish Design For Food» (en español). Acción Cultural Española (ACE) http://www.accioncultural.es,+18-07-2014. Arxivat de l'original el 2017-05-12. [Consulta: 18 juliol 2014].
* ↑ «Premio Nacional de Artesania 2011» (en castellà). Fundesarte, 02-11-2011. Arxivat de l'original el 2021-07-28. [Consulta: 18 juliol 2014].
* ↑ http://www.elsomni.cat/es/
# Bisbat d'Ekwulobia

El bisbat de Ekwulobia (anglès: Roman Catholic Diocese of Ekwulobia); llatí: Dioecesis Ekvulobiana) és una seu de l'Església catòlica a Nigèria, sufragània de l'arquebisbat d'Onitsha. Al 2020 tenia 602.115 batejats d'un total de 984.415 habitants. Actualment està regida pel bisbe cardenal Peter Ebere Okpaleke.

## Territori

La diòcesi comprèn tota l'àrea de govern local d'Aguata, Orumba Norh i Orumba South a l'estat d'Anambra. a regió nord-occidental de Ghana.
La seu episcopal és la ciutat d'Ekwulobia, on es troba la catedral de Sant Josep.
El territori s'estén sobre 676 km² i està dividit en 82 parròquies, agrupades en 10 vicariats, reunits en 3 zones pastorals (Achina, Akpu i Ekwulobia).

## Història

La diòcesi va ser erigida el 5 de març de 2020 pel papa Francesc, prenent el territori de la diòcesi d'Awka.

## Cronologia episcopal

* Peter Ebere Okpaleke, des del 5 de març de 2020

## Estadístiques

A finals del 2020, la diòcesi tenia 602.115 batejats sobre una població de 984.415 persones, equivalent al 61,2% del total.
| any | població | població | població | sacerdots | sacerdots | sacerdots | sacerdots | diàques | religiosos | religiosos | parroquies |
| any | batejats | total | % | total | clergat secular | clergat regular | batejats por sacerdot | diàques | homes | dones | |
| 2020 | 602.115 | 984.415 | 61,2 | 252 | 240 | 12 | 2.389 | | 21 | 124 | 82 |

## Note

* ↑ Error: hi ha títol o url, però calen tots dos paràmetres.«», 4 maggio 2020.
* ↑ Plantilla:Cita news
* ↑ Error: hi ha títol o url, però calen tots dos paràmetres.«».
* ↑ Error: hi ha títol o url, però calen tots dos paràmetres.«», 05-03-2020.

## Bibliografia

* (llatí) Butlla Cum venerabilis, AAS 52 (1960), p. 135

## Enllaços externs

* Anuari pontifici del 2020 i anteriors, publicat a www.catholic-hierarchy.org a la pàgina Diocese of Ekwulobia (anglès)
* Esquema de la diòcesi a www.gcatholic.org